એક કલ્યાણયાત્રા નામની કથાને દર્શકે પુન:પ્રગટ કરવી અયોગ્ય લેખી હતી. એમણે કલ્યાણયાત્રા નામની એક નવલકથા લખી હતી. જો કે એનો સંબંધ પ્રેમ એક પૂજા સાથે હતો. અને બન્ને સ્વતંત્ર કૃતિઓ. અને કલ્યાણયાત્રાને અંતે એ જ પાત્ર સૃષ્ટિ સાથે પ્રેમ એક પૂજા નવા સ્વરૂપે લખાઈ છે. નીલકંઠ અને ભક્તિ, વસુબંધુ અને અનિરુદ્ધ તેમ જ રતિભાઈ દંપતી. સૌ ત્રીજા-ચોથા દાયકાના સામાજિક ઇતિહાસનું આ નવલકથામાં પ્રતિનિધિત્વ કરે છે. ગાંધીયુગના ગુજરાતી સમાજનું ચિત્રણ આ નવલકથામાં સુરેખે થયું છે. આ નવલકથામાં ગાંધીજીની ખાસ પ્રભાવી થયેલા સમાજના અંગને વણી લઈ એક આદર્શ સમાજ રચવાનો વિચાર જોવા મળે છે. બે સંઘર્ષ છે. એક છેક ગામડા સુધી જવું, ગામડાંઓમાં સેવા કરવી અને સેવક બની પોતાની જાતને ગ્રામોન્નતિમાં ઠારવી. આ બધું બકવાસ છે એવું એક આખો વર્ગ માનનારો છે. એનું આમાં બહુ સરસ નિરુપણ જોવા મળે છે.